VÝROČNÁ SPRÁVA O ČINNOSTI

FONDU NÁRODNÉHO MAJETKU SR 

ZA ROK 2004

OBSAH

1 | Úvod
2 | Orgány Fondu
2 | Prezídium
2 | Dozorná rada
3 | Výkonný výbor
4 | Hlavné aktivity Fondu v roku 2004
5 | Príprava a realizácia predajov
6 | Kapitálový trh a dlhopisy
8 | Reštitúcie a bezodplatné prevody
9 | Zakladateľské činnosti a výkon práv akcionára
11 | Sledovanie pohľadávok
13 | Vymáhanie pohľadávok, odstupovanie od zmlúv a konkurzy
15 | Súdne spory a iné právne záležitosti
16 | Kontrola a vybavovanie sťažností
17 | Hospodárenie Fondu v roku  2004
17 | Príjmy Fondu
17 | Výdavky Fondu
19 | Stav majetku Fondu k 31.12.2004

ÚVOD

Fond národného majetku Slovenskej republiky vznikol dňa 28. júna 1991. Bol zriadený zákonom Národnej rady Slovenskej republiky č. 253/1991 Zb. o pôsobnosti orgánov Slovenskej republiky vo veciach prevodov majetku štátu na iné osoby a o Fonde národného majetku Slovenskej republiky (ďalej len „Fond“). 
Najvyššie orgány Fondu, ktorými sú prezídium a dozorná rada, volí a odvoláva Národná rada Slovenskej republiky. Štatutárnym orgánom Fondu je výkonný výbor.
Hlavnou úlohou Fondu je realizácia privatizačných projektov na základe rozhodnutí o privatizácii. V prípade priameho predaja majetku alebo akcií, organizuje Fond výberové konania, alebo zabezpečuje prípravu a priebeh verejných obchodných súťaží, pripravuje a uzatvára kúpne zmluvy s nadobúdateľmi privatizovaného majetku. Pri privatizácii uskutočnenej vložením štátneho majetku do akciovej spoločnosti, je Fond zakladateľom a jediným akcionárom, ktorý následne tieto akcie prevádza na nadobúdateľov v súlade s rozhodnutím o privatizácií.

Majetok Fondu tvorí:
1.)	privatizovaný majetok, ktorý prešiel na Fond podľa zákona č. 92/1991 Zb. o podmien-kach prevodu majetku štátu na iné osoby v znení neskorších predpisov (ďalej len „zákon“),
2.)	zisk z účasti Fondu na podnikaní obchodných spoločností, na ktorých podnikaní sa zúčastňuje,
3.)	výnos z predaja akcií akciových spoločností,
4.)	akcie alebo majetkové podiely, ktoré neboli predmetom rozhodnutia o privatizácii, a ktoré Fond nadobudol ako akcionár alebo spoločník,
5.)	majetok, ktorý na Fond prešiel v dôsledku odstúpenia od zmluvy.

Fond je pod priamym dohľadom Národnej rady Slovenskej republiky, ktorej predkladá na schválenie rozpočet Fondu, návrh na použitie majetku Fondu podľa § 28 ods. 3 písm. b/ zákona, ročnú účtovnú závierku a výročnú správu o svojej činnosti.

Príjmy a výdavky Fondu nie sú súčasťou štátneho rozpočtu Slovenskej republiky a môžu byť použité len v súlade so zákonom.

ORGÁNY  FONDU  

Orgánmi Fondu sú prezídium, dozorná rada  a výkonný výbor. 

I. Prezídium

Najvyšším orgánom Fondu je prezídium, ktoré pozostáva z deviatich členov. V zmysle § 32 ods. 2 a 3 zákona Prezídium Fondu zodpovedá najmä za vypracovanie:
•	návrhu na použitie majetku Fondu podľa § 28 ods.3 písm. b) zákona,
•	návrhu rozpočtu Fondu,
•	ročnej účtovnej závierky Fondu, 
•	výročnej správy o činnosti Fondu za predchádzajúci rok, 
ktoré po prerokovaní v Dozornej rade Fondu a vo vláde Slovenskej republiky predkladá na schválenie Národnej rade Slovenskej republiky. Do pôsobnosti prezídia patrí aj vymenúvanie a odvolávanie členov výkonného výboru.

V roku 2004 pracovalo Prezídium Fondu v tomto zložení :
Ing. Jozef Kojda	                          - prezident   
Ing. Daniel Végh	                          - viceprezident   
Rezsö Duray		                          - člen  
Ing. Igor Grošaft	                          - člen  
MUDr. Stanislav Janota, PhD. CSc.    - člen
Ing. Mikuláš Kačaljak      	               - člen  
Milan Krajniak                  	               - člen  
Ing. Juraj Plechlo   		               - člen  
MUDr. František Stano	               - člen  

II. Dozorná rada

Dozorná rada Fondu kontroluje hospodárenie Fondu a súlad činnosti Fondu so zákonom, Štatútom Fondu a inými všeobecne záväznými právnymi predpismi. Na zistené nedostatky upozorňuje Prezídium Fondu, vládu Slovenskej republiky, Národnú radu Slovenskej repub-liky, príp. iné orgány.  

V roku 2004 pracovala Dozorná rada Fondu v nasledovnom zložení:
Ing. Marta  Lobotková	- predseda 
Ing. Ondrej Matej	           - podpredseda
JUDr. Milan Fraňa 	           - člen 
Ing. László Hóka	           - člen
Ing. Jaroslav Ivan   	           - člen
Ing. Jozef Kriško	           - člen
Ing. Pavol Pavlis	           - člen

III. Výkonný výbor

Výkonný výbor Fondu je štatutárny orgán Fondu, ktorý riadi jeho činnosť. Funkciu predsedu vykonáva viceprezident prezídia. Ostatných desať členov výkonného výboru, kto-rých volí prezídium, je poverených vedením jednotlivých sekcií. Všetci členovia výkonného výboru sú zamestnancami Fondu.

V roku 2004 pracoval Výkonný výbor Fondu v tomto zložení:
Ing. Daniel Végh 		- predseda  
Ing. Peter Huňor 		- podpredseda  a  riaditeľ sekcie sledovania pohľadávok 
Ing. Jozef Mihalik 		- podpredseda a riaditeľ sekcie kapitálového trhu a dlhopisov 
Ing. Anna Bubeníková 	- riaditeľka sekcie zakladateľských činností a výkonu práv 
  akcionára
Ing. Anton Brath 		- riaditeľ sekcie právnej, kontroly a sťažností
Ing. Ján Ďurana	 	- riaditeľ sekcie reštitúcií a bezodplatných prevodov  
  Ing. Vladimír Dvořáček         - riaditeľ sekcie stratégie, odvolaný na vlastnú žiadosť uznesením prezídia č.9/CXXVII/04 dňom 14.9.2004
Ing. Robert Prikryl    - riaditeľ sekcie stratégie, menovaný uznesením prezídia č. 10/CXXVII/04 dňom 16.9.2004
Ing. Jozef  Jurica 		- riaditeľ sekcie prípravy a realizácie predajov 
JUDr. Ing. Marián Karkuš 	- riaditeľ sekcie logistiky 
Ing. Zuzana Némethová 	- riaditeľka sekcie vymáhania pohľadávok a odstupovania od   
zmlúv
Ing. Jarmila Répássyová 	- riaditeľka sekcie ekonomiky 
HLAVNÉ AKTIVITY FONDU V ROKU 2004

Činnosť Fondu v roku 2004 bola zameraná najmä na:
•	privatizáciu 90% podielu v spoločnosti Paroplynový cyklus, a.s. Bratislava a 10% podielu Slovenskej sporiteľne, a.s. Bratislava, 
•	bezodplatné prevody akcií vodárenských spoločností na obce a mestá (Bratislavská vodárenská spoločnosť, a.s., Západoslovenská vodárenská spoločnosť, a.s., Stredosloven-ská vodárenská spoločnosť, a.s. a Severoslovenská vodárenská spoločnosť, a.s.),
•	iniciovanie zmeny vo vyplácaní dlhopisov Fondu aj po uplynutí premlčania nároku oprávnených osôb.
V roku 2004 boli realizované výstupy najmä z privatizačných projektov doručených na Fond v predchádzajúcich rokoch. Nadobudnutý majetok od začiatku privatizácie do konca roku 2004 má nasledovnú štruktúru :

Nadobudnutie majetku Fondu k 31.12.2004                                                                (v tis. Sk)

Vklady do akciových spoločností
Tvorba rezervného fondu
Ostatné fondy

508 940 871
58 637 767
1 241 383

85 %

Vklady do základného imania | 449 061 721 |
Spoluzakladatelia | 37 521 682 |
Akcie v trvalom a dočasnom ponechaní Fondu | 102 439 675 |
Akcie predané štandardnými metódami | 144 485 618 |
Akcie predané v KP | 80 021 125 |
Akcie určené do RIF | 6 410 948 |
Akcie vydané reštituentom | 1 366 709 |
Prevod na národnú poisťovňu/obec | 24 860 896 |
Predaj akcií cez RMS, BOB, BCPB | 6 097 534 |
Predaj majetku štandardnými metódami | 63 545 208 | 11 %
Bezodplatné prevody | 25 319 266 | 4 %
S P O L U | 597 805 345 | 100 %

I. Príprava a realizácia predajov                        
	 
K najvýznamnejším predajom v roku 2004, z ktorých celková kúpna cena dosiahla čiastku 4 922 mil. Sk,  sa zaradili predaje majetkových účastí nasledovných spoločností :
•	Paroplynový cyklus, a.s. Bratislava – 90 % podiel na základnom imaní kupujúcemu PPC Holding a.s. Trečín,
•	Slovenská sporiteľňa a.s. Bratislava – 10 % podiel na základnom imaní a jedna akcia kupujúcemu  Erste Bank der Oesterreichischen Sparkassen AG,
•	Bardejovské kúpele, a.s. – 20,51  % podiel na základnom imaní kupujúcemu Prameň, s.r.o. Bardejov. 
Ďalej bola vykonávaná príprava predaja 670 kusov akcií na meno v listinnej podobe - menovitá hodnota 1 akcie 10 000 Sk - spoločnosti České aerolínie, a.s. (0,24 % podiel na základnom imaní), ktoré Fond nadobudol pri delení federálneho majetku. V spolupráci s Ministerstvom hospodárstva Slovenskej republiky pokračovali prípravné práce predaja  66% podielu na základnom imaní spoločnosti Slovenské elektrárne, a.s. Bratislava. Pripravené boli  tiež zmluvy na predaj majetkovej účasti Fondu v spoločnostiach Slovenskej autobusovej dopravy (4 spoločnosti). Z titulu posúdenia skutočnosti, či predaj akcií zahŕňa štátnu pomoc podľa zákona č.231/1999 Z.z. v znení neskorších predpisov, k uzavretiu predmetných zmlúv nedošlo. Tieto budú uzavreté po doriešení horeuvedeného posúdenia.  
V spolupráci s Ministerstvom hospodárstva Slovenskej republiky pokračovali tiež prípravné práce na doprivatizácii enegretických podnikov.
     V roku 2004 Fond pokračoval v predaji majetku podnikov (resp. častí) zdravotníckych zariadení, vrátane kúpeľov – z 8 privatizačných výstupov boli uzavreté dve kúpno-predajné zmluvy a v 6 prípadoch nedošlo k uzavretiu zmlúv.
Pri príprave predajov majetku Fondu v súlade s § 28 ods.8 zákona Fond požiadal  Ministerstvo hospodárstva Slovenskej republiky o zabezpečenie zmeny rozhodnutia vlády Slovenskej republiky, resp. o vydanie nového rozhodnutia a v roku 2004 bolo realizovaných 5 takýchto rozhodnutí. Z toho boli 3 rozhodnutia, ktorými bolo zmenené pôvodné rozhodnutie o privatizácii a vydané boli 2 nové rozhodnutia, ktoré sa týkali Polikliniky Ružinov a Polikliniky Tehelná. Vypracované boli aj návrhy postupu pri naložení s majetkom Fondu podľa § 28 ods. 6 až 8 a § 29 ods. 9 zákona v 6 teplárenských spoločnostiach. Orgány Fondu schválili spôsob privatizácie, a to časť akcií predať priamym predajom vopred určenému záujemcovi a časť akcií previesť bezodplatným prevodom na obce a mestá, v ktorých tieto spoločnosti sídlia.  
Ukončené boli 2 výberové konania na predaj akcií. V priebehu roka 2004 bolo uzavretých 16 dodatkov ku zmluvám, z toho 6 dodatkov k zmluvám o predaji podniku (alebo jeho časti), 9 dodatkov k zluvám o kúpe akcií a 1 dodatok sa týkal zmluvy o postúpení pohľadávky.
	Ministerstvo hospodárstva Slovenskej republiky požiadalo o predloženie návrhu na spôsob naloženia s majetkovými účasťami Fondu na podnikaní jednotlivých spoločností, ktoré sú v portfóliu Fondu. Analýza sa uskutočnila k 6.5.2004, kedy bolo v portfóliu 123 akciových spoločností, z ktorých bol vypracovaný harmonogram postupu a spôsobu naloženia pre 40 spoločností.

II. Kapitálový trh a dlhopisy                 

K základným činnostiam v tejto oblasti patrilo zabezpečovanie výplaty menovitej hod-noty a výnosu dlhopisu Fondu oprávneným osobám a zabezpečovanie prevodov a prechodov cenných papierov na Burze cenných papierov v Bratislave, a.s. (ďalej len „BCPB“) a v Centrálnom depozitári cenných papierov, a.s. (ďalej len „CDCP“).
V oblasti dlhopisovej privatizácie v roku 2004 činnosť spočívala v komplexnom zabezpečení agendy dlhopisov Fondu. Na základe obdržaných žiadostí o vyplatenie menovitej hodnoty a výnosu dlhopisu Fondu bola zabezpečená výplata 2 319 oprávneným osobám v celkovej hodnote 29 619 071 Sk. K 31.12.2004 bolo ešte evidovaných cca 40 tisíc oprávnených osôb na výplatu dlhopisov Fondu v celkovej hodnote cca 535 mil. Sk.
Fond v zmysle zákona bol povinný vyplatiť menovitú hodnotu a výnos dlhopisu  Fondu jeho majiteľom do 31.12.2001 a právo na ich vyplatenie sa premlčalo vo všeobecnej trojročnej premlčacej dobe, t.j. k 31.12.2004. Vzhľadom na účel vydania dlhopisov Fondu a problém pomerne vysokého počtu, ktoré ešte neboli vyplatené z dôvodu nepresnosti identifikačných údajov oprávnených osôb a najmä neukončených dedičských konaní, inicioval Fond zmenu vo veci ich vyplácania aj po uplynutí premlčania nároku oprávnených osôb na ich výplatu. Táto úprava je zrealizovaná v zákone č.717 s účinnosťou od 30.12.2004. 

Prevod majetkových účastí Fondu v akciových spoločnostiach bol zabezpečovaný v zmysle uzatvorených zmlúv, rozhodnutí o privatizácii a podľa zákonných reštitučných nárokov oprávnených osôb. Spôsob zabezpečenia uvedených prevodov  v priebehu roka  2004
je potrebné rozdeliť na obdobie do 31.3.2004 a obdobie od uvedeného dátumu do konca roka. Uvedené členenie vyplýva zo zmeny evidencie cenných papierov v súvislosti so vznikom  CDCP. 
Do 31.3.2004 sa prevody akcií vodárenských akciových spoločností z majetkového účtu Fondu na majetkové účty obcí a miest v zmysle príslušných rozhodnutí o privatizácii uskutočnili prostredníctvom dcérskej spoločnosti DLHOPIS, o.c.p., a.s..  
Po tomto termíne služby súvisiace s prevodom cenných papierov neobchodovaných na BCPB sa zabezpečovali priamo prostredníctvom elektronického systému CDCP zo sídla spoločnosti (zadávanie tzv. „polpríkazov“). Prechody cenných papierov, zriadenie záložného práva na predané akcie, vrátane jeho zmien a ukončenia sa zabezpečovali pre Fond priamo pri prepážke v CDCP. 
Prehľad uskutočnených prevodov podľa jednotlivých vodárenských spoločností je nasledovný : 

Prevody akcií vodárenských spoločností k 31.12.2004
Názov a.s. | Počet prevodov | Počet akcií v ks
Bratislavská vodárenská spoločnosť | 2 | 31 291
Severoslovenská vodárenská spoločnosť | 385 | 4 589 213
Stredoslovenská vodárenská spoločnosť | 85 | 426 803
Západoslovenská vodárenská spoločnosť | 301 | 2 577 254
Východoslovenská vodárenská spoločnosť | 21 | 359 319
S P O L U | 794 | 7 983 880

Prehľad o všetkých prevodoch cenných papierov a iných činnostiach spojených so zmenami na majetkovom účte cenných papierov Fondu v roku 2004 je nasledovný  :

Prevody akcií v roku  2004                                                                                            (v ks)
Druh | Počet prevodov | Počet cenných papierov | %
Predaj akcií na základe kúpnych zmlúv | 8 | 203 936 | 2,48 %
Dohoda o urovnaní | 1 | 563 | 0,01 %
Bezodplatné prevody na obce a mestá | 794 | 7 983 880 | 97,06 %
Nadobudnutie akcií na  základe rozhodnutí vlády | 2 | 37 428 | 0, 45 %
Predaj akcií v rámci povinnej ponuky na prevzatie | 1 | 141 | 0,00 %
S P O L U | 806 | 8 225 948 | 100 %

III. Reštitúcie a bezodplatné prevody                                                                            
V súlade s § 8 zákona č. 319/1991 Zb. o zmiernení niektorých majetkových a iných krívd a pôsobnosti orgánov štátnej správy v oblasti mimosúdnych rehabilitácií v znení neskorších predpisov, postúpilo v priebehu roku 2004 Ministerstvo financií Slovenskej republiky Fondu rozhodnutia, v ktorých priznalo 57 oprávneným osobám finančnú náhradu podľa zákona č. 87/1991 Zb. v celkovej hodnote 19 983 274 Sk. Fond vysporiadal reštitučné nároky oprávnených osôb formou vydania cenných papierov – zmenky. 
Fond evidoval ešte ďalšie reštitučné nároky oprávnených osôb, ktorých nárok vyplýva zo zákona č.87/1991 o mimosúdnych rehabilitáciach v znení neskorších predpisov, a to   v celkovej výške 17 296 720 Sk. Tieto nároky budú priebežne realizované v roku 2005 v prípadoch, ak pominú dôvody, ktoré bránia uspokojeniu reštitučných nárokov – sú predmetom súdnych sporov alebo iných právnych prekážok.
V súlade s rozhodnutím Ministerstva pre správu a privatizáciu národného majetku Slovenskej republiky bol podľa § 2 ods. 3 zákona č. 87/1991 Zb. vysporiadaný v roku 2004 jeden reštitučný nárok v celkovej hodnote 192 307 Sk.
V súlade s § 12 ods. 2 zákona v roku 2004 vykonal Fond 795 zmluvných bezodplatných prevodov, pričom celková účtovná hodnota prevedeného majetku predstavuje čiastku 7 985 125 Sk. Z tohto celkového počtu ťažiskovou agendou boli bezodplatné prevody akcií vodárenských spoločností v celkovej hodnote 7 983 880 tis. Sk. Akcie boli na základe rozhodnutia o privatizácii prevedené na 794 obcí a miest. 
Bezodplatný prevod majetku na obce bol realizovaný jeden v celkovej výške 1 245 tis. Sk, pričom išlo predovšetkým o prevod časti majetku zdravotníckeho zariadenia v pôsobnosti Ministerstva zdravotníctva Slovenskej republiky.
Majetko-právne posudzovanie privatizačných projektov, najmä tej časti, ktorá špecifikuje nehnuteľný majetok vkladaný do akciovej spoločnosti, alebo ktorý je riešený inou metódou privatizácie, je významnou agendou z dôvodu napĺňania strategických zámerov Fondu pri zabezpečovaní privatizácie štátneho majetku. V roku 2004 bola majetkovo-právne posúdená dokumentácia šiestich privatizovaných subjektov. V súlade s vývojom privatizácie boli vykonávané právne analýzy a stanoviská za účelom objektivizácie postupov Fondu v prípadoch, keď sa privatizovaný majetok stal predmetom súdnych sporov, sporných reštitučných náhrad, alebo bol Fond zaviazaný v súlade so zákonom č. 173/1993 Z.z. o niektorých náhradách v súvislosti s prevodom majetku štátu na iné osoby vo väzbe na § 3 ods.3 zákona k náhrade v prípade, ak vložil majetok, ktorý je predmetom vydania, do obchodnej spoločnosti. V priebehu roku 2004 poskytol Fond náhradu v peňažnej forme podľa zákona č.173/1993 Z.z.  dvom obchodným spoločnostiam vo výške 2 420 tis. Sk.

IV. Zakladateľské činnosti a výkon práv akcionára                                          

	V portfóliu Fondu k 31.12.2004 bolo 121 akciových spoločností a majetkové účasti Fondu predstavovali spolu 59 012 510 kusov akcií v cene obstarania 100 319,43 mil. Sk. Z evidovaného počtu mal Fond účasť vyššiu ako 50 % zo základného imania v 43 spoločnostiach.
Počet privatizačných projektov odstúpených z Ministerstva hospodárstva Slovenskej republiky na realizáciu má klesajúcu tendenciu. V priebehu roku 2004 bolo doručených na realizáciu 5 privatizačných projektov podnikov so 14 privatizačnými výstupmi a jeden privatizačný projekt majetkovej účasti štátu na podnikaní inej právnickej osoby (Slovenská sporiteľňa, a.s.). Predpokladá sa, že v roku  2005 bude realizovaných 14 privatizačných projektov.
V druhej polovici roku 2004 pokračovali práce zamerané na založenie obchodných spoločností Poliklinika Tehelná, akciová spoločnosť a Ružinovská poliklinika, akciová spoločnosť. Tieto  boli založené na základe uznesení vlády Slovenskej republiky č. 896 a č. 897, ktorými vláda zmenila pôvodné rozhodnutia o privatizácii zdravotníckych zariadení Poliklinika Tehelná  a Poliklinika Ružinov (bezodplatný prevod na obec - hlavné mesto Bratislava), ktoré Fond nemohol realizovať. Náročnosť práce pri zakladaní a zápise týchto spoločností do obchodného registra bola ovplyvnená tým, že Fond zakladal obchodné spoločnosti z rezortu zdravotníctva prvýkrát, čo si vyžiadalo špecifické postupy a v tejto súvislosti zabezpečoval aj tie činnosti, ktoré bežne zabezpečujú predstavenstvá zakladaných spoločností. 

Realizované výstupy privatizačných projektov podnikov v roku 2004                       (v tis. Sk)

Privatizačný výstup | Počet | Vlastné imanie
Založenie a.s. | 2 | 58 980
Priamy predaj | 1 | 1 455
Bezodplatný prevod | 1 | 1 245
S P O L U | 4 | 57 747

Výkon akcionárskych práv sa sústredil najmä na prípravu a aktívnu účasť na valných zhromaždeniach akciových spoločností. Na riadnych valných zhromaždeniach boli prero-kovávané a prijaté uznesenia týkajúce sa schválenia výročnej správy akciovej spoločnosti za rok 2003, schválenia riadnej účtovnej závierky a rozdelenia zisku, resp. zúčtovania straty za rok 2003, ďalej týkajúce sa personálnych zmien v predstavenstve a dozornej rade akciovej spoločnosti a schválenia ostatných návrhov spadajúcich do právomocí valného zhromaždenia. 
Mimoriadne valné zhromaždenia zvolané predstavenstvom akciových spoločností sa konali na podnet Fondu alebo iných akcionárov, ktorí preukázali potrebnú majetkovú účasť na jeho zvolanie. Mimoriadne valné zhromaždenia boli zvolané v súlade s platnými stanovami akciových spoločností za účelom schválenia zmeny stanov; personálnych zmien v predstavenstvách a dozorných radách; za účelom udelenia súhlasu na odpredaj hnuteľného i nehnuteľného majetku, záložného práva, likvidácie spoločnosti, na zvýšenie základného imania Fondom atď. v súlade s platnými stanovami; na zvyšovanie základného imania na základe platných zmlúv o odplatnom prevode akcií v spoločnostiach Slovenskej autobusovej dopravy; na zvýšenie základného imania vo vodárenských spoločnostiach na základe platného rozhodnutia o privatizácii atď.. O spôsobe hlasovania v rozhodujúcich bodoch programu valného zhromaždenia rozhodli príslušné orgány Fondu svojimi uzneseniami. 
Na rokovanie výkonného výboru boli spracované a predložené materiály súvisiace s:
•	valnými zhromaždeniami v zmysle § 190 Obchodného zákonníka v spoločnostiach, kde Fond je jediný akcionár,
•	valnými zhromaždeniami spoločností, v ktorých výkon akcionárskych práv bol prevedený na inúprávnickú osobu, najmä v súvislosti s prípravou a realizáciou privatizácie majtkových podielov,
•	odporúčaním na hlasovanie príkazníkmi Fondu v dozorných radách spoločností v prípadoch, keď schválenie niektorých rozhodnutí umožňujú stanovy členom dozorných rád a.s.
•	informáciou o priebehu sporných valných zhromaždení. Po predložení materiálov príslušné orgány rozhodli o spôsobe hlasovania v rozhodujúcoch bodoch programu valného zhromaždenia a odporučili hlasovania členom dozorných rád akciových spoločností.

Výkon akcionárskych práv je zabezpečovaný aj aktívnou účasťou zástupcov Fondu alebo ministerstiev (na ktoré bol prevedený výkon akcionárskych práv v zmysle zákona) v orgánoch  akciových spoločností.

V. Sledovanie pohľadávok                                     

Zo zmlúv o predaji majetku, resp.vyplývajú pre kupujúcich záväzky voči Fondu, a to jednak z platobných kalendárov dohodnutých v zmluve pre úhrady kúpnej ceny, úrokov, úrokov z omeškania a z „ostatných zmluvných záväzkov“, ktorými sú najmä: uzatvorenie záložných zmlúv, realizácia investícií v stanovenom objeme a termíne, dodržanie alebo zvýšenie zamestnanosti, umožnenie účasti zamestnancov na podnikaní, zachovanie predmetu podnikania, poistenie majetku a vinkulácia poistenia v prospech Fondu, dodržanie zákazu prevodu majetku. Medzi hlavné úlohy v tejto oblasti možno zaradiť  :
•	sledovanie plnenia platobných a iných podmienok podľa zmlúv o predaji majetku alebo akcií,
•	výpočty výšky úrokov z kúpnej ceny, úrokov z omeškania, zmluvných pokút podľa platných zmlúv,
•	priebežne sledovanie úhrad a ich identifikácia,
•	zadávanie predpisov na zaúčtovanie splátok, úrokov, úrokov z omeškania, zmluvných pokút,
•	uznávanie investícii ako časti kúpnej ceny, alebo ako ostatné zmluvné podmienky, resp. ako úhrada úrokov z kúpnej ceny,
•	vypracovanie a predloženie žiadostí kupujúcich podľa § 19a zákona na prerokovanie v orgánoch Fondu, prípadne vypracovanie a predloženie žiadostí kupujúcich o zmenu  iných podmienok zmluvy na prerokovanie v orgánoch Fondu,
•	uvoľnovanie majetku, resp. akcií v súlade s kúpnymi zmluvami a záložnými zmluvami, resp. po udelení súhlasu podľa § 19a zákona
•	rokovanie s kupujúcimi podľa naliehavosti problémov.

V roku 2004 obdržal Fond 1.290 písomných podaní, oznámení a žiadostí kupujúcich. Z uvedeného počtu podaní bolo 166 žiadostí kupujúcich o vydanie súhlasu na nakladanie s majetkom podľa § 19a zákona. Z toho prerokovaných v orgánoch Fondu bolo 130 žiadostí, z ktorých bolo 11 zamietnutých a v 36 prípadoch boli žiadosti neúplné a žiadatelia boli vyzvaní k ich doplneniu a vybavenie žiadosti bolo presunuté do roku 2005. V prípadoch  súladu žiadosti kupujúcich so „Zásadami Fondu o započítanie investícií“ a po jej prerokovaní v prezídiu, potvrdzoval Fond túto skutočnosť kupujúcim písomnou formou.
Vykonaných bolo viac ako 185 fyzických kontrol realizovaných investícií a to v sídlach spoločnosti.
	Z evidovaných 263 „živých zmlúv“ (kúpne zmluvy bez zmlúv odstúpených na sekciu vymáhania a odstupovania od zmlúv, resp. zmlúv, kde bola na majetok kupujúcich vyhlásená likvidácia alebo konkurz) je evidovaných 29 neplatičov. Z tohoto celkového počtu je 84 zmlúv z predaja akcií, z korých je 6 neplatičov a výška neuhradených splátok spolu spríslušenstvom je cca 12,5 mil. Sk.  a 179  zmlúv je z predaja majetku, z ktorých je 23 neplatičov a výška neuhradených splátok spolu s príslušenstvom je cca 103 mil. Sk

Voči neplatičom boli prijaté nasledovné postupy :
•	zasielajú sa oznámenia o neplnení zmluvných povinností kupujúcim s uvedením výšky pohľadávky v členení (splátka, úrok, úrok z omeškania, sankcia) a zároveň je kupujúci vyzvaný k jej úhrade v stanovenom termíne,
•	časť dlžníkov riešila svoje záväzky požiadaním Fondu o odpredaj dubiózneho a v súčasnosti nepotrebného majetku v súlade s § 19a zákona,
•	pri prerokovaní rôznych žiadostí sa zapracovávala do dodatkov ku kúpnym zmluvám možnosť zročnosti pohľadávky a spracovala sa notárska zápisnica s exekučným titulom.

VI. Vymáhanie pohľadávok, odstupovanie od zmlúv a konkurzy

Pri mimosúdnom vymáhaní pohľadávok Fondu zo zmlúv uzavretých v rámci privatizačného procesu a odstupovaní od zmlúv je podkladom predovšetkým agenda zo sekcie sledovania pohľadávok, výsledky právnych analýz a kontrol vykonávaných Fondom u nadobúdateľov privatizovaného majetku, ako aj finančné nároky Fondu voči nadobúdateľom vyčíslené v protokoloch, vypracovávaných následne po odstúpení od zmlúv a realizovaní záložných práv na akcie. O spôsobe vymáhania pohľadávok Fondu rozhodujú, na základe špecifík jednotlivých prípadov, orgány Fondu, ktorým sú predkladané návrhy na ďalší postup vo vymáhaní pohľadávok tak voči nadobúdateľom privatizovaného majetku, ako aj voči iným dlžníkom Fondu. 
Tak ako v predchádzajúcom období, aj v roku 2004 najčastejšie využívanými spôsobmi bolo uplatňovanie nárokov na súdoch, vrátane konkurzných súdov. V konkurzných konaniach Fond vystupoval v postavení oprávneného veriteľa podávajúceho návrhy na vyhlásenie konkurzu na majetok dlžníkov, alebo ako účastník v konkurznom procese v prípadoch, v ktorých navrhovateľom bol iný veriteľ dlžníka ako Fond.
Veľká pozornosť bola venovaná prípadom, v ktorých bol súdom zamietnutý návrh na vyhlásenie konkurzu, resp. bol konkurz zrušený pre nedostatok majetku dlžníka. Dôsledkom bolo zrušenie spoločnosti, ktoré predchádza jej výmazu z Obchodného registra. Fond na základe týchto skutočností v súlade s príslušnými právnymi úpravami pristúpil k trvalému upusteniu od vymáhania takýchto pohľadávok. V roku 2004 Fond zaznamenal 1 prípad, v ktorom prezídium rozhodlo o trvalom upustení od vymáhania pohľadávky z dôvodu výmazu obchodnej spoločnosti z Obchodného registra na základe predchádzajúceho rozhodnutia krajského súdu  o zamietnutí návrhu na vyhlásenie konkurzu pre nedostatok majetku dlžníka. 
Ďalšími možnými spôsobmi vymáhania pohľadávok je odstupovanie od zmlúv, uplatnenie záložných práv Fondu na akcie, ktorými si Fond zabezpečil svoje pohľadávky zo zmlúv o predaji, uplatnenie nárokov Fondu v exekučných konaniach, v procesoch likvidácií, ale i súdne a mimosúdne vymáhanie pohľadávok. Napriek tomu, že v roku 2004 Fond neodstúpil od žiadnej zmluvy, vo svojom majetku k 31.12.2004 evidoval majetok z odstúpenia, ktorý nadobudol ešte pred rokom 2004. Jeho účtovná hodnota predstavovala cca 39,865 mil. Sk. Išlo o majetok dočasne vedený v účtovníctve Fondu, a to na dobu do nového naloženia s týmto majetkom. 
V procesoch likvidácií, exekúcií a konkurzov Fond v postavení veriteľa pokračoval vo vymáhaní pohľadávok. Využíval možnosti dohľadu nad činnosťou správcov konkurzných podstát, priebehu konkurzných konaní, nahliadal do súdnych spisov, v opodstatnených prípadoch podával incidenčné žaloby, prostredníctvom zástupcov sa zúčastňoval pojednávaní na konkurzných súdoch, schôdzach veriteľov, veriteľských výboroch, tzn. svoju činnosť v tejto oblasti zameriaval na dosiahnutie čo najvyššieho výťažku zo speňažovanej konkurznej podstaty. V odôvodnených prípadoch, v spolupráci s ďalšími veriteľmi, boli podávané návrhy na odvolanie správcov konkurznej podstaty za účelom zvolenia nového správcu a skvalitnenia procesu predaja majetku z konkurznej podstaty.
Fond k 31.12.2004 evidoval svoje pohľadávky prihlásené v konkurzných konaniach, exekúciach a v likvidačnom procese spolu vo výške cca 21,8 mld. Sk, vrátane pohľadávok uvedených v návrhoch na vyhlásenie konkurzu na majetok dlžníka. Z  toho až 92,7% predstavujú pohľadávky uplatnené v konkurzoch (vo finančnom vyjadrení cca 20,2 mld. Sk), zostávajúcich 7,3% predstavujú pohľadávky uplatnené v procesoch exekučných a pri likvidácií (vo finančnom vyjadrení cca 1,6 mld. Sk). 

Pohľadávky Fondu k 31.12.2004                                                                             v (tis. Sk)
Pohľadávky v konkurze - z kúpnych zmlúv | 18 605 239
- iné (dividendy, pôžičky, nájomné) | 1 593 143
Pohľadávky v likvidácii, exekúcii  - z kúpnych zmlúv | 1 229 672
- iné | 369 271
S P O L U | 21 797 325

Celkovo je možné konštatovať, že v roku 2004 Fond zaznamenal nárast počtu vyhlásených konkurzov. Fond i v tomto roku inicioval a podával návrhy na vyhlásenie konkurzov na majetok dlžníka, ako jeden z možných spôsobov vymáhania a uspokojenia svojich pohľadávok. V roku 2004 vzrástol počet o 18 nových prípadov vyhlásenia konkurzu na majetok úpadcov - dlžníkov Fondu, z toho 15 konkurzov bolo vyhlásených na návrh  Fondu. V dôsledku úspešnosti súdnych sporov o zaplatenie pohľadávky Fondu v roku 2004 získal Fond 18 exekučných titulov (t.j. právoplatných rozhodnutí, uznesení, platobných rozkazov a pod.) na základe ktorých podal , resp. podá 18 návrhov na výkon exekúcie.

VII. Súdne spory a právna agenda           

V súdnych sporoch vedených na jednotlivých súdoch Fond vystupuje na strane žalob-cu alebo žalovaného. V roku 2004 interní právnici zastupovali Fond na 253 súdnych sporoch, z toho bolo 51 ukončených, vrátane rozhodnutí, resp. uznesení súdov o zastavení konania a celková súdmi priznaná výška pohľadávok je 1 692 796 tis. Sk. Neukončených zostalo 202 sporov, z ktorých bolo 108 aktívnych a 94 pasívnych. Právnici Fondu v priebehu roka 2004 podali 22 návrhov na začatie súdnych konaní, 5 návrhov na rozšírenie žalôb a 1 trestné  oznámenie orgánom činným v trestnom konaní.
Predmetom súdnych pojednávaní v súdnych sporoch je vo väčšine prípadov vymáha-nie pohľadávok, ktoré vyplývajú z uzatvorených zmlúv, určenie neplatnosti uzatvorenia kúpnej zmluvy s kupujúcim, vydanie predbežných opatrení, platobné rozkazy, reálne plnenie zmluvy atď.. V roku 2004 bola agenda Fondu rozšírená o zastupovanie Fondu pred Protimonopolným úradom Slovenskej republiky a po vstupe Slovenska do Európskej únie posudzovanie otázok štátnej pomoci v rámci privatizácie, ďalej spory spojené s vyplácaním dlhopisov a úrokov z nich, aplikácia zákona o slobodnom prístupe k informáciám vrátane konaní pred súdom.
Do tejto oblasti ešte treba začleniť vypracovávanie právnych analýz, právnych stano-vísk a konzultácií; zabezpečovanie úloh vnútornej legislatívy Fondu; legislatívnu činnosť vonkajšiu – stanoviská, pozmeňujúce návrhy v medzirezortnom pripomienkovom konaní k návrhom zákonov, návrhom zmien zákonov, vyhlášok a nariadení vlády; poskytovanie ďalších právnych služieb, najmä podľa pokynov orgánov Fondu, požiadaviek z útvarov Fondu, ako aj vybavovania dožiadaní súdov, orgánov verejnej správy, právnických a fyzických osôb.

VIII. Kontrola a vybavovanie sťažností                   

Kontrolná činnosť Fondu je realizovaná v zmysle „Zásad kontrolnej činnosti Fondu“. Zásady stanovujú základné pravidlá a postupy pre pracovníkov Fondu vykonávajúcich kontrolnú činnosť a upravujú úlohy a pôsobnosť jednotlivých organizačných útvarov Fondu pri výkone kontrolnej činnosti, ktorá je rozdelená na vnútornú a vonkajšiu kontrolnú činnosť. 
Vnútorná kontrolná činnosť bola zameraná hlavne na vybavovanie doručených podaní (119 prípadov), ktorých štruktúra bola nasledovná: podnety (42 prípadov), žiadosti (2 prípady) a dožiadania (75 prípadov). Po obsahovej stránke sa doručené podania týkali najmä podnetov na prešetrenie privatizačného procesu, porušovania ustanovení zmluvných záväzkov, nakladania s privatizovaným majetkom kupujúcim a konania kupujúcich v súvislosti s odpredajom bytov do osobného vlastníctva. Z doručených žiadostí  bola jedna žiadosť o stanovisko k interpelácii poslankyne Národnej rady SR a jedna žiadosť o prešetrenie spôsobu prevodu majetku a transparentnosti privatizácie. Dožiadania boli od policajných orgánov k veciam, v ktorých realizovali šetrenia. Závažnými zisteniami z vykonanej kontroly sa zaoberali orgány Fondu, ktoré v niektorých prípadoch vyústili k prijatiu konkrétnych opatrení na výkon hĺbkovej kontroly v príslušných obchodných spoločnostiach.  
	Vonkajšia kontrolná činnosť bola zameraná hlavne na kontrolu plnenia záväzkov zo zmlúv a kontrolu stavu a nakladania s privatizovaným majetkom v obchodných spoločnos-tiach. V roku 2004 bolo vykonaných 54 kontrolných akcií. Z tohto počtu boli uložené poktuty v 18 prípadoch a celková výška uložených pokút bola 1 001 469 Sk. Vo všeobecnosti sa kontrolné zistenia týkali najmä :
•	nedodržiavania splátok dohodnutých v kúpnych zmluvách na majetok a na akcie a neplatenia príslušenstva kúpnej ceny, či penalizačných poplatkov,
•	nedôsledného vymáhania pohľadávok a nevyužitia v zmluvách dohodnutých postihov, prípadne penalizácií na zabezpečenie zmlúv,
•	nedodržania obmedzení pri nájme, odpredaji a inom zaťažení privatizovaného majetku, resp.  nevyžiadania si  súhlasu Fondu,
•	odpredaja majetku bez jeho ocenenia znaleckým posudkom a často pod zostatkovú hodnotu, 
•	založenia majetku v prospech iných spoločností bez zabezpečenia jeho návratnosti.

Podrobné správy o kontrolnej činnosti Fondu boli po prerokovaní v jeho orgánoch pravi-delne štvrťročne zasielané aj Najvyššiemu kontrolnému úradu Slovenskej republiky.

HOSPODÁRENIE FONDU V ROKU 2004

I. Príjmy Fondu                                                 

Najväčším peňažným príjmom Fondu boli príjmy z účastí na podnikaní obchodných spoločností, na ktorých podnikaní sa zúčastňuje (dividendy), ktoré v roku 2004 dosiahli  66,21 % celkových príjmov. Ďalšími príjmami Fondu boli výnosy z predaja privatizovaného majetku a akcií, ktoré tvorili 28.42  % celkových príjmov. 

Príjmy Fondu v roku 2004                                                                                          (v tis. Sk)
1.A | Príjmy z predaja  - uzavreté predaje pred rokom 2004 | 437 413 | 2,53 %
2. A | Príjmy z predaja – nové predaje uzavreté v roku 2004 | 4 921 989 | 28,42 %
| - Paroplynový cyklus, a.s.. | 2 011 003 |
| - Slovenská sporiteľňa, a.s. | 2 886 408 |
| - ostatné | 24 578 |
3. | Úrokové výnosy v peňažných ústavoch | 280 580 | 1,62 %
4. | Dividendy | 11 466 592 | 66,21 %
5. | Ostatné príjmy | 211 462 | 1,22 %
SPOLU | | 17 318 036 | 100,00%

II. Výdavky Fondu                                                  

Použitie majetku Fondu vymedzuje § 28 ods. 3 zákona, ktorý Fondu stanovuje účely, na ktoré môže použiť svoje finančné prostriedky. Celkové výdavky Fondu v roku 2004 dosiahli výšku  17 170 904 tis. Sk.
Podstatnú časť z týchto výdavkov vo výške 16 308 380 tis. Sk, čo zodpovedá 94,98 % z celkových výdavkov Fondu, predstavovali úhrady podľa § 28 ods. 3 písm. b) zákona, t.j. použitie majetku Fondu v súlade s rozhodnutiami vlády Slovenskej republiky. Počas roku 2004 Fond pristúpil k úhrade záväzkov vyplývajúcich z nasledovných uznesení prijatých vládou Slovenskej republiky:
•	uznesenie vlády SR č. 974/2003 - na  posilnenie štátnych finančných aktív | 8 300 000 tis. Sk
•	uznesenie vlády  SR č. 139/2004 – na posilnenie štátnych finančných aktív | 2 700 000 tis. Sk
•	uznesenie vlády SR č. 444/2003 a 139/2004 – posilnenie štátnych finančných aktív | 2 800 000 tis. Sk
•	 uznesenie vlády SR č. 974/2003 - na úhradu štátnych záruk za bankové úvery | 1 755 211 tis. Sk
•	uznesenie vlády SR č. 1048/2004 – na kompenzáciu nákladov miest a obcí na energetické zariadenia | 402 930 tis. Sk
•	uznesenie vlády SR č. 802/2004 – pre Pôžičkový fond pre začínajúcich pedagógov | 350 000 tis. Sk
•	uznesenia vlády SR č. 446/2002, č.707/2002 a č.998//2002 – náhrada častí nákladov obcí a miest  na vybudovanie plyná-renských zariadení | 239  tis. Sk

Celkové použitie finančných prostriedkov k 31.12.2004 bolo nasledovné : 
Výdavky Fondu v roku 2004                                                                                      (v tis. Sk)

1.

§ 28 ods. 3 písm. b/ 
(v súlade s rozhodnutiami vlády SR)

16 308 380

94,98 %

2.

§ 28 ods. 3 písm. c/ 
(na zvyšovanie základného imania v obchodných spoločnostiach, ktorých akcionárom alebo spoločníkom je Fond)

136 793

0,79 %

3.

§ 28 ods. 3 písm. d/ 
(na prevádzkové náklady spojené s činnosťou Fondu)

127 987

0,74 %

4.

§ 28 ods. 3 písm. f/ 
(náklady spojené s privatizáciou)

189 162

1,10 %

5.

§ 28 ods. 3 písm. h/ 
(na uspokojovanie nárokov oprávnených osôb podľa osobitných predpisov - reštituenti)

24 156

0,14 %

6.

§ 28 ods. 3 písm. k/ 
(náklady spojené s emisiou, splatením dlhopisov Fondu a  ich výnosov)

34 838

0,20 %

7.

§ 28 ods.3 písm. l/
(náklady s odstúpením od zmlúv)

18 819

0,12 %

8.

§ 15ods.4 zákona/
(zákonné ručenie Fondu)

106

0,00 %

9.

§ 30 zákona 
(záväzky Fondu z kúpnych zmlúv)

318 099

1,86 %

9.

Ostatné 
(kurzové rozdiely, vratky, exekúcie, dane z úrokov a iné)

12 564

0,07 %

SPOLU – výdavky Fondu v roku 2004 | | 17 170 904 | 100 %

III. Bilancia príjmov a výdavkov Fondu k 31.12.2004 (počítané na báze cash flow)

Použiteľné finančné prostriedky, ktoré Fond k 1.1.2004 evidoval na svojich účtoch predstavovali čiastku 3 099 318 tis. Sk. Počas roku 2004 príjmy Fondu dosiahli čiastku         17 318 036 tis. Sk. Z uvedeného vyplýva, že v priebehu tohto obdobia mal Fond na uhrádzanie svojich záväzkov zdroje v celkovej výške 20.417 354 tis. Sk.
Počas roku 2004 Fond priebežne uhrádzal všetky svoje záväzky v termínoch splatnosti a k 31.12.2004 neevidoval neuhradené splatné záväzky.  

Finančné prostriedky k 31.12.2004                                                                            (v tis. Sk)
Počiatočný stav | Príjmy | Výdavky | Konečný stav
3 099 318 | 17 318 036 | 17 170 904 | 3 246 449

Bilancia príjmov a výdavkov za rok 2004                                                                 (v tis. Sk) 

Príjmy | Výdavky | Saldo
17 318 036 | 17 170 904 | 142 132

IV. Stav majetku Fondu k 31.12.2004    

Na základe výsledkov inventarizácií jednotlivých druhov majetku a záväzkov Fondu k 31.12.2004  stav majetku, jeho štruktúra a zdroje krytia sú nasledovné: 
(v tis. Sk)
SÚVAHA k 31.12.2004 | rok 2003 | rok 2004
AKTÍVA   SPOLU | 137 258 252 | 128 122 608
v tom :   1. Neobežný majetok | 60 219 676 | 44 466 347
2. Obežný majetok | 77 038 576 | 83 656 261
PASÍVA  SPOLU | 137 258 252 | 128 122 608
v tom : 1. Vlastné imanie | 136 578 540 | 127 538 843
2.  Záväzky | 679 712 | 583 765